### NN 151/2025 (15.12.2025.), Zakon o izmjenama i dopunama Zakona o porezu na dodanu vrijednost

HRVATSKI SABOR

2262

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O POREZU NA DODANU VRIJEDNOST

Proglašavam Zakon o izmjenama i dopunama Zakona o porezu na dodanu vrijednost, koji je Hrvatski sabor donio na sjednici 5. prosinca 2025.

Klasa: 011-02/25-02/107
 Urbroj: 71-10-01/1-25-2
 Zagreb, 9. prosinca 2025.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNAMA ZAKONA O POREZU NA DODANU VRIJEDNOST

Članak 1.

U Zakonu o porezu na dodanu vrijednost (»Narodne novine«, br. 73/13., 99/13. – Rješenje Ustavnog suda Republike Hrvatske, 148/13., 153/13. – Rješenje Ustavnog suda Republike Hrvatske, 143/14., 115/16., 106/18., 121/19., 138/20., 39/22., 113/22., 33/23., 114/23., 35/24., 152/24. i 52/25.) u članku 44. stavku 3. riječi: »do 20-og dana u mjesecu« zamjenjuju se riječima: »do zadnjeg dana u tekućem mjesecu«.

Članak 2.

U članku 78. stavku 2. iza riječi: »Zakona« zarez i riječi: »osim u slučaju obavljanja mjenjačkih poslova u tuzemstvu« brišu se.

Članak 3.

U članku 80. iza stavka 1. dodaje se novi stavak 2. koji glasi:

»(2) Iznimno od stavka 1. ovoga članka, suglasnost primatelja za prihvat računa u elektroničkom obliku nije potrebna u slučaju obveze izdavanja računa u elektroničkom obliku u smislu propisa o fiskalizaciji u dijelu izdavanja i fiskalizacije eRačuna u poslovanju poreznih obveznika.«.

Dosadašnji stavci 2. do 5. postaju stavci 3. do 6.

U dosadašnjem stavku 6., koji postaje stavak 7., iza riječi: »u elektroničkom obliku« stavlja se zarez i dodaju riječi: »osim računa koji su propisani propisom o fiskalizaciji u dijelu izdavanja i fiskalizacije eRačuna u poslovanju poreznih obveznika«.

Članak 4.

U članku 85. stavku 6. riječi: »do 20-og dana u mjesecu« zamjenjuju se riječima: »do zadnjeg dana u tekućem mjesecu«.

Stavci 10. i 11. brišu se.

U dosadašnjem stavku 12., koji postaje stavak 10., riječi: »ju je obvezan u pisanom obliku imati u prijevoznom sredstvu« zamjenjuju se riječima: »u svakom trenutku mora omogućiti nadležnim osobama uvid u istu«.

Dosadašnji stavak 13. postaje stavak 11.

Dosadašnji stavak 14., koji postaje stavak 12., mijenja se i glasi:

»(12) Ministar financija pravilnikom propisuje oblik i sadržaj obrasca prijave PDV-a, rokove podnošenja prijave PDV-a koju podnosi porezni obveznik koji obavlja isključivo povremeni međunarodni cestovni prijevoz putnika na području Republike Hrvatske te način podnošenja, oblik i podatke koji se upisuju u Prijavu usluga međunarodnog cestovnog prijevoza putnika.«.

Članak 5.

U članku 86. stavku 2. riječi: »do 20-og dana u mjesecu« zamjenjuju se riječima: »do zadnjeg dana u tekućem mjesecu«.

Članak 6.

U članku 88. stavku 2. riječi: »do 20-og dana u mjesecu« zamjenjuju se riječima: »do zadnjeg dana u tekućem mjesecu«.

Članak 7.

U članku 124. stavku 2. riječi: »i u tom slučaju ne primjenjuje se uvjet uzajamnosti« brišu se.

Članak 8.

U članku 125.k stavku 5. iza riječi: »koje nije platio do promjene načina obračuna PDV-a« stavlja se zarez i dodaju riječi: »a koje mu je obavio porezni obveznik koji obračunava PDV prema obavljenim isporukama«.

Članak 9.

U članku 131. stavku 1. točka 10. mijenja se i glasi:

»10. ne podnese ili ne podnese u propisanom roku nadležnoj ispostavi Porezne uprave prijavu PDV-a (članak 85. stavak 6.),«.

Točka 28. briše se.

U dosadašnjoj točki 29., koja postaje točka 28., riječi: »članak 85. stavak 12.« zamjenjuju se riječima: »članak 85. stavak 10.«.

Dosadašnje točke 30. do 35. postaju točke 29. do 34.

PRIJELAZNE I ZAVRŠNE ODREDBE

Članak 10.

(1) Za posljednje razdoblje oporezivanja 2025. podnose se prijave propisane Zakonom o porezu na dodanu vrijednost (»Narodne novine«, br. 73/13., 99/13. – Rješenje Ustavnog suda Republike Hrvatske, 148/13., 153/13. – Rješenje Ustavnog suda Republike Hrvatske, 143/14., 115/16., 106/18., 121/19., 138/20., 39/22., 113/22., 33/23., 114/23., 35/24., 152/24. i 52/25.).

(2) Prijave iz stavka 1. ovoga članka podnose se u rokovima propisanim Zakonom o porezu na dodanu vrijednost (»Narodne novine«, br. 73/13., 99/13. – Rješenje Ustavnog suda Republike Hrvatske, 148/13., 153/13. – Rješenje Ustavnog suda Republike Hrvatske, 143/14., 115/16., 106/18., 121/19., 138/20., 39/22., 113/22., 33/23., 114/23., 35/24., 152/24. i 52/25.).

Članak 11.

Ministar financija uskladit će Pravilnik o porezu na dodanu vrijednost (»Narodne novine«, br. 79/13., 85/13. – ispravak, 160/13., 35/14., 157/14., 130/15., 1/17., 41/17., 128/17., 1/19., 1/20., 1/21., 73/21., 41/22., 133/22., 43/23., 1/24., 39/24., 16/25. i 68/25.) s odredbama ovoga Zakona u roku od 60 dana od dana stupanja na snagu ovoga Zakona.

Članak 12.

Ovaj Zakon objavit će se u »Narodnim novinama«, a stupa na snagu 1. siječnja 2026.

Klasa: 022-02/25-01/121

Zagreb, 5. prosinca 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.